**200819**

**Мінажат терапиясы және неке**

***«Біз қолдау күтетін бірден-бір есіміміз —***

***Көк пен жерді жаратқан Тәңір Иеміз!»***

***(Забур жырлары 123:8)***

Мінажат некені өзгерте ала ма? Әлеуметтанушылар өзгерте алады деп санайды. Геллап Әлеуметтік Сауалнама Зерттеу Институты, Ұлттық Пікірді Зерттеу Орталығымен бірлесіп, ерлі-зайыптыларға сауалнамалар жүргізді. Бұл сауалнамалардың нәтижесі мынадай: бірге мінажат ететін ерлі-зайыптылар, бірге мінажат етпейтін ерлі-зайыптыларға қарағанда, қиын жағдайлар туындаған кезде, олардан тез шыға алады екен. Мінажат - адамдардың өміріндегі кез-келген қиындықты жоймайды, бірақ бұл олармен күресуге мүмкіндік береді.

Сауалнамалар көрсеткендей, бірге мінажат ететін ерлі-зайыптылардың 75 пайызы, ал, бірге мінажат етпейтін жұптардың 57 пайызы ғана өздерін «өте бақытты» деп санайды. Өздерін «сенуші емес» деп танытқандардың 58 пайызы, және керісінше, өздерін «сенуші» деп танытқандардың 45 пайызы ғана, некеге қатысты күрделі мәселелерге тап болады екен. Сондай-ақ некеде жыныстық қатынас емес, мінажат ету - некелік бақыттың ең айқын факторы екені анықталды. Бұл жаңалық жүздеген бақытсыз жұптардың күн сайын бір-бірі үшін мінажат етіп бастауына апаратыны сөзсіз. Немесе менімен келіспейсіз бе? Мүмкін олай емес шығар, бірақ мен осылай болғанын қалаймын.

Неге біз мінажат етпейміз? Негізгі кедергілерге менмендік, қасарғыштық, мүмкін тіпті білімсіздік жатады. Алайда, ерлі-зайыптылар қолдарын ұстап, бірге, қарапайым сөздермен, қарапайым тілде мінажат етіп, Құдаймен сөйлесу барысының үшінші тұлғасы ретінде сөйлесіп, тіпті бос орындықтың үстінде Құдай отыр деп елестете отырып, осындай күшті мінажат терапиясын қолдана алады.

Шын жүректен және ынтамен мінажат ету - бұзылған некені сауықтырудың ең тиімді құралы болып табылады.